अमेरिका, ब्रिटेन, ऑस्ट्रेलिया और जापान ने प्योंगयांग की कड़ी निंदा की है जबकि सुरक्षा परिषद के स्थायी सदस्य चीन ने अपने सहयोगी उत्तर कोरिया की आलोचना करने के बदले सभी पक्षों से शांत रहने और संयम बरतने की अपील की है. विदेश मंत्रालय के प्रवक्ता मा झाओक्सू ने कहा कि चीन जांच रिपोर्ट का स्वयं मूल्यांकन करेगा. सोल स्थित अंतरराष्ट्रीय क्राइसिस ग्रुप के वरिष्ठ विश्लेषक डैनियल पिंक्सटन का कहना है कि चीन किसी कड़े क़दम या दंडात्मक कार्रवाई का समर्थन नहीं करेगा.